בס"ד

**חלוקת תמיכות לתנועות נוער לשנת הכספים 2017**

הנהלת העיר בת-ים החליטה לחלק בשנת הכספים 2017 תמיכות למוסדות ציבור הפועלים שלא למטרות רווח בתחום העיר בת-ים בתחום "תנועות נוער" וזאת במסגרת תפקידיה וסמכויותיה של העירייה.

התמיכות תחולקנה בהתאם לתבחינים (קריטריונים) והסדרים, כפי שאושרו ע"י מועצת העירייה, ובכפוף ל"נוהל תמיכות במוסדות ציבור על ידי הרשויות המקומיות" שהוצא ע"י משרד הפנים.

מוסדות ציבור המאוגדים כמלכ"ר ופועלים בעיר בת-ים בתחום תנועות נוער והמעוניינים להגיש בקשה לתמיכה בתחום שצויין לעיל רשאים להגיש בקשה מתאימה בהתאם לנוהל התמיכות. את הטפסים להגשת הבקשה והבהרות נוספות ניתן לקבל במשרד מח' הנוער בחברה לתרבות נוער וספורט בימי העבודה של העירייה/חברה ובתיאום עם המנהל המקצועי ,יניב ויסמונסקי, בכתובת

- רח' רהב 7 קומה א' בשעות 09:00– 15:00, טל' 219 /5080025 -03 פקס 6590333 -03 .

המועד האחרון להגשת בקשות לתמיכה לשנת 2017 בתחום האמור ( תמיכות לתנועות נוער) הינו ט"ו מנחם אב תשע"ז , 7 באוגוסט 2017 (למני'ינם) ,

הבקשות תוגשנה למנהל המקצועי (מפקח התמיכות המקצועי) בהתאם לפרטים שצויינו לעיל.

נוהל התמיכות, התבחינים וההסדרים יעמדו לעיון הציבור באתר האינטרנט העירוני שכתובתו

[WWW.BAT-YAM.MUNI.IL](http://www.bat-yam.muni.il/) .

הבקשות תיבחנה על ידי רכז התמיכות המקצועי אשר המלצותיו תובאנה לוועדה ולאישור מועצת העירייה.

מתן התמיכות כפוף ומותנה בקיומו של תקציב מאושר.

נתי לרנר

יו"ר הועדה המקצועית

לעני'יני תמיכות

מנהל משאבי אנוש